CELEX: 
Language: hu
Date: 2009-09-26 00:00:00
Title: 2009/671/EK: Az Európai Parlament határozata ( 2009. április 23. ) az Európai Újjáépítési Ügynökség 2007-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2009. április 23. ) az Európai Újjáépítési Ügynökség 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

26.9.2009   
            
            
               HU
            
            
               Az Európai Unió Hivatalos Lapja
            
            
               L 255/176
            
         
      AZ EURÓPAI PARLAMENT HATÁROZATA
   
   (2009. április 23.)
   az Európai Újjáépítési Ügynökség 2007-es pénzügyi évre szóló költségvetésének végrehajtására vonatkozó mentesítésről
   (2009/671/EK)
   AZ EURÓPAI PARLAMENT,
   
               —
            
            
               tekintettel az Európai Újjáépítési Ügynökségnek a 2007-es pénzügyi évre vonatkozó végleges éves beszámolójára (1),
            
         
               —
            
            
               tekintettel a Számvevőszéknek az Európai Újjáépítési Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),
            
         
               —
            
            
               tekintettel a Tanács 2009. február 10-i ajánlására (5588/2009 – C6-0060/2009),
            
         
               —
            
            
               tekintettel az EK-Szerződésre és különösen annak 276. cikkére,
            
         
               —
            
            
               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
            
         
               —
            
            
               tekintettel az Európai Újjáépítési Ügynökségről szóló, 2000. december 5-i 2667/2000/EK tanácsi rendeletre (4) és különösen annak 8. cikkére,
            
         
               —
            
            
               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
            
         
               —
            
            
               tekintettel eljárási szabályzatának 71. cikkére és V. mellékletére,
            
         
               —
            
            
               tekintettel a Költségvetési Ellenőrző Bizottság jelentésére (A6-0169/2009),
            
         
               1.
            
            
               mentesítést ad az Európai Újjáépítési Ügynökség igazgatója számára az Ügynökség 2007-es pénzügyi évre szóló költségvetésének végrehajtására vonatkozóan;
            
         
               2.
            
            
               észrevételeit az alábbi állásfoglalásban foglalja össze;
            
         
               3.
            
            
               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Újjáépítési Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).
            
         
      
         
            az elnök
         
         Hans-Gert PÖTTERING
         
      
      
         
            a főtitkár
         
         Klaus WELLE
         
      
   
   
      (1)  HL C 278., 2008.10.31., 13. o.
   
   
      (2)  HL C 311., 2008.12.5., 42. o.
   
   
      (3)  HL L 248., 2002.9.16., 1. o.
   
   
      (4)  HL L 306., 2000.12.7., 7. o.
   
   
      (5)  HL L 357., 2002.12.31., 72. o.
   
   
      
         AZ EURÓPAI PARLAMENT ÁLLÁSFOGLALÁSA
      
      (2009. április 23.)
      az Európai Újjáépítési Ügynökség 2007-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,
      
                  —
               
               
                  tekintettel az Európai Újjáépítési Ügynökségnek a 2007-es pénzügyi évre vonatkozó végleges éves beszámolójára (1),
               
            
                  —
               
               
                  tekintettel a Számvevőszéknek az Európai Újjáépítési Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),
               
            
                  —
               
               
                  tekintettel a Tanács 2009. február 10-i ajánlására (5588/2009 – C6-0060/2009),
               
            
                  —
               
               
                  tekintettel az EK-Szerződésre és különösen annak 276. cikkére,
               
            
                  —
               
               
                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
               
            
                  —
               
               
                  tekintettel az Európai Újjáépítési Ügynökségről szóló, 2000. december 5-i 2667/2000/EK tanácsi rendeletre (4) és különösen annak 8. cikkére,
               
            
                  —
               
               
                  tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
               
            
                  —
               
               
                  tekintettel eljárási szabályzatának 71. cikkére és V. mellékletére,
               
            
                  —
               
               
                  tekintettel a Költségvetési Ellenőrző Bizottság jelentésére (A6-0169/2009),
               
            
                  A.
               
               
                  mivel a Számvevőszék kijelentette, hogy kellő mértékben megbizonyosodott a 2007-es pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek,
               
            
                  B.
               
               
                  mivel a Parlament 2008. április 22-én mentesítést adott az Európai Újjáépítési Ügynökség igazgatója számára az Ügynökség 2006-os pénzügyi évre szóló általános költségvetésének végrehajtására vonatkozóan (6);
               
            
                  1.
               
               
                  elégedetten jegyzi meg, hogy – akárcsak a 2006-os pénzügyi évvel kapcsolatban – a Számvevőszék kielégítőnek találta az Ügynökség költségvetésének végrehajtását;
               
            
                  2.
               
               
                  emlékeztet arra, hogy az Ügynökség megbízatása 2008. december 31-én lejárt;
               
            
                  3.
               
               
                  számos bizonyítékot látott arra, hogy az Ügynökség nemcsak a megfelelő (logisztikai, informatikai és egyéb) rendszerekkel rendelkezett, hogy gyors segítséget nyújtson konfliktus utáni helyzetekben, hanem azt is bizonyította, hogy kellő tapasztalat és know-how birtokában van ahhoz, hogy valóban hatásos, minőségi segítségnyújtást tervezzen meg és hajtson végre;
               
            
                  4.
               
               
                  sajnálattal veszi tudomásul, hogy a Bizottság nem tartotta tiszteletben a 2005. és 2006. pénzügyi évre vonatkozó mentesítésről szóló állásfoglalásokat, amelyek az Ügynökség 2008-ban lejárt tevékenységeinek meghosszabbítását kérték, és aggodalommal tölti el az ennek következtében kialakuló azon kockázat, hogy az EU elveszítheti az Ügynökség által az elmúlt nyolc évben szerzett szakmai tudás jelentős részét;
               
            A 2006. évi mentesítés nyomon követése
      
                  5.
               
               
                  emlékeztet arra, hogy a 2006-os bizottsági mentesítésről szóló állásfoglalásában kérte a Bizottságot, hogy tájékoztassa rendszeresen a Parlamentet az Ügynökség tevékenységeinek a küldöttségeknek történő átadásáról;
               
            
                  6.
               
               
                  megjegyzi, hogy a Bizottság – a 2006-os bizottsági mentesítésre vonatkozó nyomon követési jelentésének (201) és (203) bekezdésében – ígéretet tett arra, hogy rendszeresen tájékoztatja a Parlamentet az Ügynökség tevékenységeinek a küldöttségeknek történő átadásáról és az Ügynökség megszüntetésének különböző szakaszairól (7);
               
            
                  7.
               
               
                  tudomásul veszi a Bizottságnak a 2006-os bizottsági mentesítésre vonatkozó nyomon követési jelentésében tett nyilatkozatát, hogy az Ügynökség 2008. szeptember végéig összes operatív tevékenységét beszünteti; hogy 2008. októbertől decemberig három hónap áll az Ügynökség rendelkezésére, hogy lezárja a megszüntetés adminisztratív feladatait; és hogy 2009-ben, néhány hónapig egy, a Bizottság mellé rendelt, a megszüntetéssel megbízott csoport látja el a hátralévő adminisztratív tevékenységek lezárását;
               
            
                  8.
               
               
                  megjegyzi, hogy a Bizottság egy sor tájékoztató feljegyzést küldött a Költségvetési Ellenőrző Bizottság elnökének a Bizottság és az Ügynökség közötti együttműködésről a 2007–2008 közötti átmeneti időszakban (8);
               
            
                  9.
               
               
                  a 2008. október 7-i negyedik tájékoztató feljegyzés alapján tudomásul veszi, hogy mihelyt sor kerül az Ügynökség végleges elszámolásának elkészítésére és a megszüntetéssel megbízott csoport befejezte a munkáját, a Bizottság zárójelentést nyújt be az Ügynökség fokozatos megszüntetéséről; várja e jelentés kézhezvételét;
               
            Az Ügynökség tevékenységeinek a küldöttségek általi átvételével kapcsolatos potenciális kockázatok
      
                  10.
               
               
                  tudomásul veszi, hogy a Számvevőszék a 2007-es éves jelentésében három potenciális kockázatot jelölt meg az Ügynökség tevékenységeinek a küldöttségek általi átvételével kapcsolatban:
                  
                              a)
                           
                           
                              az Ügynökség tevékenységének többéves jellege miatt 453 000 000 EUR költségvetési előirányzat maradt felhasználatlanul, amelyet a 2008 utáni években kell végrehajtani, azaz az Ügynökség létének utolsó éve után;
                           
                        
                              b)
                           
                           
                              a Bizottság által 2008. június 11-én kiadott, a dossziék átadásáról szóló iránymutatásokat tartalmazó feljegyzés nem terjed ki az Ügynökség mérlegének valamennyi elemére;
                           
                        
                              c)
                           
                           
                              az Ügynökség 2007. december 31-i mérlegében feltüntetett 180 000 000 EUR felhalmozott többletet szintén a Bizottságnak kell átvennie és kezelnie az Ügynökség megbízásának végén;
                           
                        
            
                  11.
               
               
                  felhívja a Bizottságot, hogy tájékoztassa a Parlament illetékes bizottságát arról,
                  
                              a)
                           
                           
                              hogyan fogják végrehajtani a felhasználatlan költségvetési előirányzatokat;
                           
                        
                              b)
                           
                           
                              született-e az Ügynökség mérlegének minden elemére kiterjedő egyetértési nyilatkozat az Ügynökség és a Bizottság között, vagy a Bizottság milyen egyéb módon biztosította az összes dosszié és tétel teljes körű átadását;
                           
                        
                              c)
                           
                           
                              hogyan fogja kezelni a Bizottság az Ügynökség 2007. december 31-i mérlegében feltüntetett 180 000 000 EUR felhalmozott többletet;
                           
                        
            
                  12.
               
               
                  a mentesítési határozatot kísérő egyéb, horizontális jellegű észrevételek tekintetében utal az uniós ügynökségek pénzügyi gazdálkodásáról és ellenőrzéséről szóló, 2009. április 23-i állásfoglalására (9).
               
            
         (1)  HL C 278., 2008.10.31., 13. o.
      
      
         (2)  HL C 311., 2008.12.5., 42. o.
      
      
         (3)  HL L 248., 2002.9.16., 1. o.
      
      
         (4)  HL L 306., 2000.12.7., 7. o.
      
      
         (5)  HL L 357., 2002.12.31., 72. o.
      
      
         (6)  HL L 88., 2009.3.31., 150. o.
      
      
         (7)  Bizottsági munkadokumentum, a 2006-os mentesítési eljárással kapcsolatos nyomon követésről szóló, az Európai Parlamentnek benyújtott bizottsági jelentés melléklete (SEC(2008) 2579).
      
         (8)  A feljegyzések elérhetők a Költségvetési Ellenőrző Bizottság weboldalán.
      
         (9)  Lásd e Hivatalos Lap 206. oldalát.